(1839) Een van den Sluzenaers reedt altoes achtere den landsman , ende het gheviel dat de Sluzenare viel van sinen paerde , ende ' t paert roec de merye ende liep achter de merye tot in den Dam , ende de landsman behilt ' t paert , ende het was wel waert iij ℔ Gr .De Sluzenaers lieten den waghen met der taruwen staen , mar de Sluzenare , die van sinen paerde viel , die nam de merye , die an den waghen metter taruwen ghespannen stont , ende daer up sat hy ende riedt ter Sluus waert .Up dien selven dach liepen uut Brugghe C .